ແມ່ນຫຍັງແທ້ ທີ່ໄດ້ເກີດຂຶ້ນ ໃນ ວັນຂອບຄຸນພະເຈົ້າ ຫຼື Thanksgiving ຄັ້ງທຳອິດ
ຮູບແຕ້ມຂອງພວກພື້ນເມືອງຊາວອາເມຣິກັນ ທີ່ກຳລັງນັ່ງກິນອາຫານ ທີ່ອຸດົມສົມບູນ ແລະຢ່າງມ່ວນຊື່ນປອງດອງ ກັບບັນດາຄອບຄົວຂອງ ພວກທີ່ໄປຢູ່ຫົວເມືອງຂຶ້ນ ທີ່ບົ່ງບອກນັ້ນ ຄວາມຈິງແລ້ວ ແມ່ນເລື້ອງຂີ້ຕົວະ.
ໃນລະດູໃບໄມ້ລົ່ນ ຂອງປີ 1621 ພວກເດີນທາງມາຈາກແຫ່ງຫົນໄກ ທີ່ເອີ້ນວ່າ ຊາວ ພີລກຣໍາມສ໌ ໄດ້ພາກັນສະເຫຼີມສະຫຼອງ ຜົນສຳເລັດໃນການເກັບກ່ຽວພືດຜົນຂອງເຂົ້າ ເຈົ້າ ຄັ້ງທຳອິດ ດ້ວຍການຍິງປືນນ້ອຍ ແລະໃຫຍ່ ຢູ່ໃນເມືອງພລີມັດ (Plymouth) ຂອງ ລັດແມັສສະຈຊູເຊັດ ສຽງປືນທີ່ດັງກ້ອງນັ້ນ ໄດ້ເຮັດໃຫ້ພວກບັນພະບູລຸດ ຂອງ ຊົນເຜົ່າວາມປາໂນອາກ ຕື່ນຕົກໃຈ ແລ້ວຈຶ່ງໄດ້ອອກໄປສຳຫຼວດເບິ່ງ ເຫດການອັນນັ້ນແຫລະ ໄດ້ເປັນວິທີ ທີ່ພວກຄົນພື້ນເມືອງມາພົບພໍ້ແລະມີໜ້າຢູ່ໃນ Thanksgiving ຫຼື ການຂອບຄຸນພະເຈົ້າ ຄັ້ງທຳອິດ ອີງຕາມການກ່າວ ຂອງທ່ານ ນາງ ຣາໂມນາ ປີເຕີສ໌ ຜູ້ທີ່ເປັນເຈົ້າໜ້າທີ່ອະນຸລັກປະຫວັດສາດ ຂອງ ເຜົ່າມາຊ໌ພີ ວາມປາໂນອາກ ຊຶ່ງຮູບແຕ້ມຂອງພວກພື້ນເມືອງຊາວອາເມຣິກັນ ທີ່ກຳລັງນັ່ງກິນ ອາຫານ ທີ່ອຸດົມສົມບູນ ແລະຢ່າງມ່ວນຊື່ນປອງດອງ ກັບບັນດາຄອບຄົວຂອງ ພວກທີ່ໄປຢູ່ຫົວເມືອງຂຶ້ນ ທີ່ບົ່ງບອກນັ້ນ ຄວາມຈິງແລ້ວ ແມ່ນເລື້ອງຂີ້ຕົວະ ທ່ານນາງ ປີເຕີສ໌ ເວົ້າວ່າ ໃນຂະນະທີ່ ພວກຊົນເຜົ່າວາມປາໂນອາກ (Wampanoag) ໄດ້ກິນອາຫານ ຮ່ວມກັບ ພວກຊາວພີລກຣິມສ໌ ໃນລະຫວ່າງ ການກະທຳພາລະກິດຊອກຄົ້ນຫາຄວາມຈິງ ທີ່ມີ ຄວາມຕຶງຄຽດຢູ່ນັ້ນ ພວກເຂົາເຈົ້າ ກໍຍັງຕ້ອງໄດ້ອອກລ່າສັດມາເພື່ອເປັນອາຫານ ສິ່ງທີ່ພວກເຂົາເຈົ້າໄດ້ກິນແທ້ໆ ຢູ່ໃນມື້ Thanksgiving ຄັ້ງທຳອິດນັ້ນ ແມ່ນແຕກຕ່າງ ແທ້ໆເລີຍ ເຊິ່ງບໍ່ແມ່ນໄກ່ງວງ ມັນຝຣັ່ງນ່ຽນ ແລະ ເຄື່ອງຍັດໃສ້ໄກ່ງວງ ທີ່ໄດ້ນຳມາຕັ້ງ ຢູ່ເທິງຫຼາຍໆໂຕະກິນເຂົ້າ ໃນວັນພັກ ສູ່ມື້ນີ້ ອີງຕາມນັກຊ່ຽວຊານ ຢູ່ໃນເຂດພື້ນທີ່ປູກ ຝັງ ຂອງຊາວພີລກຣຳມສ໌ ອັນເປັນພິພິດທະພັນ ແຫ່ງທີ່ຢູ່ອາໄສປະຫວັດສາດ ໃນເມືອງ ພລີມັດ ຂອງລັດແມັສສະຈຊູເຊັດ ທ່ານນາງ ເຂຕ ຊີຮານ ຈາກພື້ນທີ່ປູກຝັງຂອງຊາວພີລກຣິມສ໌ ໄດ້ບອກວີໂອເອ ຜ່ານ ທາງອີເມລ ວ່າ  ທ່ານນາງ ກ່າວອີກວ່າ  ຫອຍແມງພູ່ ກຸ້ງທະເລໃຫຍ່ ແລະ ອ່ຽນ ແມ່ນມີຢູ່ຫຼວງຫຼາຍເຊັ່ນກັນ ແລະ ທັງພວກຊາວອັງກິດ ແລະ ຊົນເຜົ່າ ວາມປາໂນອາກ ມັກຈະກິນ ພື້ນທີ່ປູກຝັງໃນເມືອງພລີມັດຂອງຊາວພີລກຣິມສ໌ ພະຍາຍາມຈະສ້າງໃຫ້ຄືກັບ ການຕັ້ງ ຖິ່ນຖ່ານໃໝ່ ຂອງຫົວເມືອງຂຶ້ນພລີມັດ ແບບສະບັບຕົ້ນ ທີ່ຕັ້ງຂຶ້ນໂດຍພວກຊາວອັງກິດ ລ່າອານານິຄົມ ໃນຍຸກສະໄໝ ສັດຕະວັດທີ 17 ແລະ ໄດ້ທຳການເດົາຈາກທີ່ໄດ້ຮຽນຮູ້ ກ່ຽວກັບສິ່ງໃດອີກ ທີ່ອາດຈະມີຢູ່ໃນໂຕະກິນເຂົ້າ ຂອງ Thanksgiving ຄັ້ງທຳອິດ